http:///.www.springbokboek.co.za/admin.php Ilse Steyn
Ilse Steyn het veskeie romans/ liefdesverhale asook Wetenskapfiksie ( Sci fi boeke / Science fiction) geskryf, waaronder:
Aandele van die liefde, 1986 - Ilse Steyn
Afspraak met Cupido, 1986 - Ilse Steyn
Arend en sy bokkie, 1988 - Ilse Steyn
Brande van die hart, 1987 - Ilse Steyn
Die mense van La Mer,1983 / 1997 - Ilse Steyn
Die soeter wraak, 1985 (Ou-Kaapse verhaal / Historiese roman) - Ilse Steyn
Die Trojaanse merrie, 1998 - Ilse Steyn
Drie ridders vir drie rooikoppe, 1988 - Ilse Steyn
Doolhof van geluk, 1994 - Ilse Steyn
Draaiboek vir geluk, 1987 - Ilse Steyn
Gifengel en aasvoël, 1997 - Ilse Steyn
Harte met geheime, 1984 - Ilse Steyn
Herinneringe in Amber, 2002
Leer my van die liefde, 1982 - Ilse Steyn se eerste liefdesverhaal
Liefdesvennote, 1995 / 2005 - Ilse Steyn
Liefde in die ruimte, 1998 (Wetenskapfiksie) - Ilse Steyn
Liefde praat net een taal, 2004 - Ilse Steyn
Meisie aan 'n tou - Ilse Steyn
'n Droom vir 'n dief hart, 1999
´n Ier vir Katri, 2005 - Ilse Steyn
'n Kaapse droom, 1989 - Ilse Steyn (Ou-Kaapse verhaal )
'n Laspos aan die Kaap, 1986 (Ou-Kaapse verhaal / Historiese roman) - Ilse Steyn
'n Rissie op sending, 1983
Plesierpaleis, 1995 - Ilse Steyn
Prinses in die ruimte, 1996 ((Wetenskapfiksie) - Ilse Steyn
Saskia & Sasha, 2003 - Ilse Steyn
Somersrus se hartseer, 2002 - Ilse Steyn
Towerspreuk van die liefde, 2004 - Ilse Steyn
Verborge liefde, 2006 - Ilse Steyn
In die boek "3 van die bestes" - Volume 3 (deur Lapa in 2001 uitgereik) bevat ook een van haar verhale:
Loots, Kristel. Vreemde fees.
Reitz, Aletta. Ver pad na vrede.
Steyn, Ilse. Herinneringe in amber.
Prinses in die ruimte - Ilse Steyn (wetenskapfiksie)
Die prins van Woltan sal 'n wese van Aarde as sy vrou neem, lui die eeue oue voorspelling. Al wat die dronkgeslane Erik nie verstaan nie, is dat dit ook sê dat sy "van die voorvaders" kom en sekere van sy eienskappe sal hê. Anais van Aarde besorg hom egter die skok van sy Wotannese lewe: buiten dat sy nie 'n goue vel soos hy het nie, kommunikeer sy deur middel van telepatie met hom, laat sy sekuriteitsdeure op die pendeltuig sonder moeite oopgaan en spreek haar gedrag alles behale van iemand wat die Eerste Vrou gaan word. Vir Anais maak egter niks anders saak as dat sy die tien weeskinders, met wie sy 'n onuitwisbare band het, van die heersers van Aarde se onderdrukking wil bevry nie. Maar dan word haar en die Woltannese prins se ruimtelike bestaan baie meer verweef as wat enigiemand in die Eerste Sterrestelsel ooit sou kon voorspel....
Lees ook Liefde in die ruimte
Lees ook wetenskapfiksie deur Wille Martin
Lees Leon Rousseau se Fritz Deelman reeks
Lees ook Jan Combrink se Prins van Atlan
Lees ook ander Wetenskapfiksie boeke
Afspraak met Cupido - Ilse Steyn
Die herberg is nie sommer enige skool nie. Die kinders wat hier skoolgaan, ondervind probleme met hulle grootword in vandag se lewe. Wanneer hulle eers weer hulself gevind het, gaan hulle weer terug huis toe.
Maar dis nie al wat die skool besonders maak nie. Liedie Labuschagne, een van die leerlinge, het eenkeer opgemerk dat wanneer 'n mens eers met hierdie skool te doen gekry het, 'n mens noodwendig moet verander, en almal wat betrokke is by die skool, besef dit deeglik.
Daar is Tina Labuschagne - die toegewyde onderwyseres wat al haar aandag wy aan die leerlinge - wie se lewe na haar ontmoeting met Heinrich Strauss, die KGB-agent, net nie meer dieselfde rustige patroon wil volg nie. Werner Retief, die skoolhoof, kan aanvanklik nie vat kry aan sy nuwe sekretaresse, Hannelie Schoonees nie, maar na haar mondigwordingspartytjie wil hy nie hê sy moet weggaan nie ....
Ook kolonel Wynand Labuschagne en sy vrou Linda kan maar net nie gewoond raak daaraan om na soveel jare van skeiding weer in dieselfde stad te woon nie. En dan is daar Liedie self en haar sonderlinge vriendskap met Charl Groenwald, oftewel Boel, haar rofstoeier, wat teenoor amper niemand, veral nie Liedie nie - wil oopmaak nie.
Die mense van La Mer - Ilse Steyn
Yolanie Lubbe offer haar vakansie op vir haar suster Frieda se voorgenome verlowing aan Etienne Roché. saam met die ander gaste moet sy op die rochés se landgoed La Mer wag dat Arno, Etienne se oudste broer en hoof van die familiemaatskappy Investa, sy toestemming vir die verlowing gee.
Maar al wat opdaag is Arno, en Yolandie dwaal uit verveeldheid met die mense en die situasie elke dag weg see toe. Daar ontmoet sy 'n verbitterde man met 'n geskende gesig. Geleidelik ontwikkel 'n verstandhouding tussen die twee, en Yolandie voel sy kan teenoor hom eerlik haar mening lug oor die Rochés en die bohaai om Frieda se verlowing.
Verbaas is sy toe hy op 'n dag erken dat hy Arno Roché is. Maar nog groter is haar verbasing toe hy haar vra om met hom te trou, al voer hy aan dit is net om sy stiefma en sy gewese verloofde se planne in die wiele te ry....
Harte met geheime - Ilse Steyn
Colette en haar broer is twee tipiese studente wat saam in 'n kamer in 'n agterplaas op Stellenbosch woon. Maar dan word die vrou by wie hulle die kamer huur, kwaad omdat Rikus te min aandag aan haar dogter, Susara, bestee en sy soek rede om hulle in die pad te steek.
So gebeur dit dan dat 'n lektor op hulle dorp, Martyn Wessels, onverwags met twee studentelosserders opgesaal word. Net tydelik, so word hy verseker, maar hy kom gou agter dat die betekenis van tydelik op dié studentedorp 'n bietjie vervaag het.
Van die begin af spat die vonke tussen Colette, die dramastudent wat weet hoe om mans op 'n afstand te hou na 'n skokkende ervaring 'n paar jaar tevore, en Martyn, 'n wewenaar, wie se vrou se naam nie in sy huis genoem mag word nie.
Boonop raak Rikus, 'n regte hartebreker, verlief op Martyn se verlamde suster, maar sy het haar lankal voorgeneem om maar nie net nog 'n merkie op 'n kerfstok te word nie
Leer my van die liefde - Ilse Steyn
Storm de Wet, die hoof van die Deltaskool vir begaafde kinders, het nog altyd geweier om ongetroude vroue op sy skool se personeel aan te stel. Dan daag die nuwe Afrikaansonderwyser, Ryk Johannes Rossouw, aan die begin van die jaar daar op, en tot Storm se groot ontsteltenis is Ryk eintlik Rykie... ongetroud en mooi boonop.
Weens 'n sameloop van omstandighede het hy geen ander keuse as om haar toe te laat om skool te hou nie. Van die begin af spat die vonke tussen die twee, veral oor die hartelose wyse waarop hy sy broerskind Jamie, wie se voog hy is, behandel.
In Storm se ouerhuis het hy bitter min liefde ontvang en nooit geleer omdit aan ander te gee nie, maar 'n mens is nooit te oud om te leer nie - en Rykie is juis so 'n goeie onderwyseres ....
Leer my van die liefde is 'n genotvolle verhaal waarmee Ilse Steyn een van die naaswenners was in die kategorie vir nuwelinge in J.P. van der Walt se landwye romanwedstryd wat in 1981 gehou is.
Die soeter wraak - Ilse Steyn
Dit is die jaar 1780 in Frankryk. Maryke Lelong verloor haar moeder en die tienjarige dogtertjie sweer wraak teen Antoine de Roubaix, 'n seun uit die vergoeilike adelstand. Antoine slaag daarin om uit die hande van die gepeupel te ontsnap, maar sy vader, die comte van Margaux, sterf egter onder die valbyl.
Jare later, volg Antoine die Lelongs se spoor tot aan die Kaap. Tot sy groot teleurstelling is Louis Lelong oorlede; Marais sal dus die teiken van sy wraak word.
Ook Maryke koeste wraakgedagtes, maar dan begin haar hart haar verraai....
'n Heerlike Ou-Kaapse verhaal om end-uit gelees te word.
Die Trojaanse merrie - Ilse Steyn
Chantelle Malherbe, 'n bekroonde vryskutjoernalis, wil die gesogte Theron-prys vir joenalistiek wen en kies die enigmatiese besturende direkteur van Wintech, Riël Bosch, as onderwerp. Toe Riël die onvergeetlike fout begaan om haar 'n onderhoud te weier, besluit sy dis tyd vir aksie. Haar suster word as spioen gewerf as die vriendin van Riël se vennoot, Jean, en 'n helikopter word ingespan om haar, Chantelle, af te laai presies waar sy wil wees: reg voor Riël se neus.
Riël is egter nie 'n man wat kaf van kabouters vat nie, maar Chantelle is eweneens gewoond daaraan om te kry wat sy wil hê, en toe sy Wintech bysleep by hulle plofbare interaksie, word dit 'n spel van bluf en dubbelbluf.
Liefdesvennote - Ilse Steyn
Hierdie is nie 'n verhaal net oor die liefde nie. Dit is ook nie 'n verhaal wat eindig nadat twee verliefdes onder sterlig die botsende magte van eis en gee in mekaar laat uitwoed het om 'n ekstase voort te bring wat onmoontlik is om in woorde om te sit nie. Dit ook, maar dis nie al nie. Daarvoor is die verhaal te buitengewoon. Nes Kani.
Dis Kani se verhaal die. Kani wat 'n pad saam met Rudolf von Arnim moet loop omdat hy die kruis wat Dauphine geword het, van haar skouers kom tel het. Maar Kani het nog nooit saam met iemand 'n pad geloop nie. Sy was nog altyd net Kani van Dauphine. Vir haar loop 'n pad saam met Rudolf soos die rye wingerd op Dauphine - vas teen 'n tamaai berg. En elke tree wat sy gee, is 'n wegholtree omdat sy wil wegkom daarvan dat sy ontvanklik word vir die liggaam en buie van een man. Wegkom van rudolf se woorde eat bly roep : "Niemand is onaantasbaar nie, Katherine du Plessis. Glo my."
Kani se pad is 'n opdraande pad. 'n Pad vol vasval tussen twee wêrelde. Maar dis 'n pad wat sy enduit loop tot by die berg wat sy geglo het daar moet wees. Want eers by daardie berg kom sy so ver om te sê wat sy met elke tree leer besef het : "Ek is nie meer Kati van Dauphine nie. Ek gaan nooit weer van Rudolf af wegkom nie...."
Liefde in die ruimte (wetenskapfiksie) - Ilse Steyn
Trumi van der Walt word na twee eeue in vriesslaap in die drie en twintigste eeu wakker. Haar geliefde Aarde word egter nou deur die tirannieke Hoofraad beheer en sy besluit om by die Bevrydingsfront aan te sluit. Generasi Bart, die leier van die Front, beskou haar egter as heeltemal te impulsief en ongedissiplineerd om 'n rekruut te word. Boonop is vroumense, veral die wat nie onderdanig is nie, die Iaaste ding in die sterrestelsel waarvoor hy ooghare het.
Trumi is egter nie van hierdie eeu nie, en sy laat haar nog minder afskrik deur 'n bombastiese rooikopmansmens. Deur afpersing kry sy presies wat sy wil hê — en dan begin die vanke spat in die ruimte!
Liefde in die ruimte is 'n uitstaande avontuurroman wat die leser elke oomblik sal boei. Ilse Steyn se gemaklike skryfstyl, wakker dialoog en skerp humor sorg vir 'n paar uur se uitmuntende ontsnap-genot.
(Lees ook Prinses in die ruimte)
Lees ook wetenskapfiksie deur Leon Rousseau (Fritz Deelman)
Towerspreuk van die liefde,
liefdesverhaal deur Ilse Steyn
"Ons is nie onaantreklik nie, ons is talentvol, en ons is vinnig op pad na nêrens. Dis tyd om ons toekoms in ons eie hande te neem!"
Bianca, Andrea en Lara het Londen by die horings gepak in 'n poging om die "ou magic" in hulle lewens terug te kry. Toe dit egter lyk of niks behalwe Bianca se ongeduld weer gaan vlam vat nie, besluit hulle dis tyd om self in te gryp en dinge te láát gebeur.
Bianca skets haarself in 'n advertensie as iemand met onberispelike smaak en flair wat 'n opwindende werksomgewing soek, en beland in die kantore van Grant Ramsey, 'n bitter sexy Skot wat haar aanstel om hom sy intemasionale maatskappy te help vestig. Die empatiese Andrea, 'n au pair met 'n sagte plek vir probleemkinders, loop onwetend reguit in haar verswygde verlede in, en die beeldskone model, Lara, word 'n droomkontrak aangebied deur 'n man voor wie sy maklik sou swig as hy nie gay was nie.
Niks is egter waarna dit aanvanklik lyk nie, en soos die tyd sy tree afmeet, ontvou die drie boesemvriendinne se lewens in 'n verhaal van egte magic.
Towerspreuk van die liefde is 'n viering van die moontlikhede wat die lewe inhou — veral as jy jou oopstel daarvoor. Die kenmerkende vonk van Ilse Steyn se styl sorg in die roman vir karakters en situasies wat tril van energie, en 'n intrige wat enduit trakteer.
"Wie het al ooit gesê dat die liede nie ingewikkeld is nie? Want so blyk dit uit die rooikoppe-Retiefs se veelbewoë liefdesintriges in Drie ridders vir drie rooikoppe.
Alta Retief, die kil, siniese joernalis, is blykbaar immuun teen enige vorm van manlikheid. En Ralie met die rooiblonde hare en haar liede vir kinders bly mansku as gevolg van 'n groot teleurstelling. Ook die jongste van die drie susters, die vurige Kersie, het geen ridder op 'n wit perd nie – nee, sy woon liewer studentebetogings by om haar demokratiese reg uit te oefen! Julia Retief se romantiese drome oor ridders vir haar dogters veroorsaak dat sy agteruit teen 'n lamppaal vasry. Gelukkig kan Wessel Jordaan haar te hulp snel . . ."
Herinneringe in Amber
Lees ook liefdesverhale deur Lize Swart
'n Kaapse droom
'n ou Kaapse verhaal deur Ilse Steyn
Jeanne Villon is diep geskok toe sy in Holland verneem dat haar vader ontvoer is en op die eiland Madagaskar as gyselaar aangehou word. Sy is egter verbyster toe die V.O.C. weier om die losprys te betaal of om te onderhandel.
Met kenmerkende Hugenotevasberadenheid besluit sy om die bende seerowers wat haar vader gevange hou, alleen aan te durf. Sy kom gou tot besinning en besluit om eerder die hulp in te roep van iemand wat Madagaskar en die naaste beskawing daaraan, die Kaap van Goeie Hoop, goed ken.
Die jonkheer Simon van der Horst, voorheen van die Kaap, deel haar onder andere mee dat dit ook as Stormkaap bekend is. Hulle besluit om hulle voor te doen as broer en suster, omdat dit ongehoord is vir 'n jongdame om sonder 'n familielid of chaperon op reis te gaan. Boonop mag Jeanpe se familie nie van haar plan uitvind voordat sy eers op die wye oseaan is nie.
Maar wat 'n broer en suster! Sy praat Frans, is donker van voorkoms, broos, verfyn, ietwat emosioneel en dramaties en volgens haarself ontstellend ryk. Haar "broer", daarenteen, praat Hollands, het goudbruin hare en blou oë, is lomp en grof maar nietemin prakties en besadig en, volgens homself, armer as 'n kerkmuis.
'n Kaapse droom deur Ilse Steyn is 'n lekkerlees- ou Kaapse verhaal oor 'n petite meisietjie wat nie slegs al haar skatte op die spel sal plaas en haar lewe sal waag nie, maar enigiets sal beproef om haar vader te red — sy sal haar selfs voordoen as die suster van 'n jong rebel!
Lees ook Ena Murray se boeke van seerowers
Lees ook Oloff die seerower
Lees ook lekker Kaapse stories deur Elmar Steyn
'n Rissie op sending
Nicky Smuts van die staatsvertaalburo het gesit en wag vir die majoor, want sy is aanbeveel vir 'n geheime betrekking in die Geheime Diens. Die vereistes was dat die kandidaat 'n vrou moes wees en Portugees en Russies moes ken.
Sy het wit geword toe sy die majoor sien — dit was dan Regardt le Roux; Regardt wat 'n bywonerseun op haar pa-hulle se plaas was; Regardt vir wie haar pa geld geleen het om Landbou te studeer; Regardt op wie sy heimlik verlief was; Regardt wat van die plaas af en uit haar lewe verdwyn.
So ontmoet sy na al die jare weer vir Regardt, wat nou haar majoor is en wat haar steeds Rissie noem, en so beland sy in 'n lewensgevaarlike avontuur.
Maar sy en Regardt kom nie met mekaar klaar nie — totdat hy vermis word en vermoedelik dood is. Toe weet sy eers wat hy vir haar beteken het . . .
Hierdie boeiende verhaal van avontuur en liefde is nog 'n treffer uit die pen van een van die
pryswenners in J.P. van der Walt en Seun se romanwedstryd van 1981.
'n verhaal deur Ilse Steyn
In die arm van die groot duine wat Somersrus omring, nestel rye kleurvolle pondokkies vredig aan en 'n ent verder, sigbaar vanaf die strand, troon 'n groot, wit gewelhuis ...
'n Rustige toneeltjie vir die besoeker wat afgedraai het by die lendelam padaanwyser langs die grondpad, maar tog is daar vreemde woelinge onder die uiterlike skyn.
Die afgelope tyd het swaarmoedigheid soos 'n mantel oor die dorpie en sy inwoners kom vou, want die verbitterde Brand Dreyer het besluit om na jare wraak te neem, en sy optrede sal die lewe en toekoms van elke inwoner drasties verander.
Dan arriveer Melanie Hofmeyer op die dorp en ten spyte van die onaangename herinneringe wat sy oorgehou het van haarjeugjare daar, probeer sy tog om Brand van sy plan te laat afsien.
Die inwoners van Somersrus se lewens loop egter al té lank 'n verwikkelde pad saam: Daar is die oujongnooi, Tessa van Lill, en die jong, ambisieuse skrywer, Schalk Cronje. Daar is Soekie Erasmus en Klein-Buks wat sy gebrek moet leer aanvaar. En dan is daar Melanie, wat tussen twee vure staan . . .
Met Somersrus se hartseer slaag Ilse Steyn daarin om die leser te laat deel in die intriges van die dorpie langs die see.
'n Laspos aan die Kaap
(Ou-Kaapse verhaal / Historiese roman) - Ilse Steyn
Goewerneur Bertus van Loon sit met die hande in die hare: Sy kleinseun Jean knoop links en regs flirtasies met getroude vroue in die Kaap aan en die burgers begin kriewelrig raak daaroor.
Wanneer die rooikop Minette Niemand uit die binneland opdaag met 'n brief van haar pleegmoeder waarin sy versoek dat die goewerneur vir Minette 'n huwelik moet reël, is dit asof sy tot die goewerneur se redding kom. Hy los sy probleem op deur sy kleinseun en Minette in die huwelik te bevestig.
Sommer uit die staanspoor strook die twee glad nie. Minette beskou Jean van Loon as 'n regte pierewaaier; hy dink aan haar as die laspos uit die binneland waarmee hy opgeskeep sit.
'n Laspos aan die Kaap is 'n heerlike verhaal — boeiend en humoristies, vol opwinding en avontuur soos net Ilse Steyn dit kan skryf.
Liefde praat net een taal - Ilse Steyn
Toe Arjan Teske na dertien jaar weer skielik voor haar staan, is daar niks buiten sy smeulende oë en soel vel wat Julia Kleinhans aan die kaalvoet-Sigeunerseun in Holland herinner nie. As senior onderhandelaar van 'n internasionale maatskappy leef Arjan nou sy droom, en sy het eindelik vastigheid gekry toe sy teruggekeer het na haar familie.
Daardie week in hulle tienerjare het hulle egter nie net in verskillende wêrelde geslinger nie, maar hulle ook onherroepIlk verander - want niks en niemand in al die jare sedertdien kon vergelyk met wat hulle tóé gehad het nie.
Deur die jare het hulle hulself egter oortuig dat 'n mens nooit 'n volmaakte verlede kan herskep nie, en toe Arjan noodgedwonge saam met die Kleinhanse op vakansie beland, hanteer hulle mekaar met die nugterheid van verantwoordelike voiwassenes. Dat logika nie al is wat deur hulle pols nie, weier albei om te erken — tot Arjan weer, soos dertien jaar tevore, die besluit moet neem om weg te stap.
Liefde praat net een taal is 'n skitterende roman deur die sonderlinge skryfster Ilse Steyn. Dit trakteer die leser nie net op haar kenmerkende volkleurkarakters nie, maar spel ook bladsy vir bladsy 'n oeroue waarheid uit: om liefde met die rede dood te leef, is om die wind met jou hande te probeer vang.
- Ilse Steyn
Die aantreklike en bekende rolprentregisseur, Rugolf Delport. koester heimlik 'n groot ideaal: om die sensitiewe verhaal, Largo, wat vroeër soveel opspraak verwek het, op die silwerdoek te kan vaslê.
Gou word hy ontnugter wanneer dit tot sy wete kom dat die rolprentregte daarvan reeds verkoop is. Sy nuwe stiefsuster, Ciska, is hewig ontsteld toe sy hoor van sy planne. Vir Rudolf is die vreemde optrede van Ciska 'n raaisel.
Deidre, Rudolf se suster, stel 'n geheimsinnige bestuurder aan vir haar beplande gesondheidsoord. Sy begin later vermoed dat daar dalk 'n verhouding tussen die bestuurder, Olaf, en Ciska is.
Die jongste Delport, Chris, raak ook omgekrap oor sy eertydse jeugvriendin, Alexa, se vreemdheid. Sou Grootgeluk uiteindelik wel die paradys vir al hiërdie mense wees? Ilse Steyn is weer op haar beste met DRAAIBOEK VIR GELUK.
Meisie aan 'n tou
Meisie aan 'n tou is 'n verfrissende, anderse Iiefdesverhaal, wat die leser tegelykertyd sal boei en verras.
Marli Dippenaar, 'n jong skeikundige by 'n navorsingsinstituut, is 'n stiefkind van die lewe. Sy kon nooit vir haar pa die seun wees wat hy so graag wou hê nie. Boonop word haar vertroue in die Adamsgeslag keer op keer geskok en sy word 'n siniese, harde mens wat alle mans wantrou almal behalwe haar geliefde en troue vriend, Bert
Lotriet, wat saam met haar by die navorsingseenheid werk. Sy toon haar waardering vir sy vriendskap deur dan en wan 'n guns aan hom te bewys. Omdat sy lief is vir hom, bied sy aan om een Vrydagaand na
kantoorure belangrike toetsresultate vir hom in die rekenaar te sleutel.
Dit is die aand wat haar prosaiese bestaán in 'n oogwenk radikaal sou verander...
Wie is die geheimsinnige Abubakr wat vir 'n Suid-Afrikaanse wetenskaplike in sy motor wag? Wat se duistere projek word beplan? Hoekom word Marli 'n paspoort na veiligheid?
Die verhaal het 'n verrassende wending, wat die leser selfs na Libië in Noord-Afrika neem.
Marli Dippenaar, die meisie aan 'n tou, die onskuldige pion in 'n internasionale skaakspel, word deur 'n onvoorsiene sameloop van omstandighede 'n ruwe, internasionale terroris se gevangene — in meer as een opsig...
Ilse Steyn se realistiese gyselaarsdrama Meisie aan 'n tou is 'n spannende avontuurverhaal met 'n ongewone liefdestema wat die leser lank sal bybly.
Aandele van die liefde - Ilse Steyn
Arend en sy Bokkie - Ilse Steyn
Brande van die hart - Ilse Steyn
Doolhof van geluk
Toe Nina haar ná twee jaar onverwags weer in Justus vasloop, stort sy die volle lading van haar opgekropte hartseer en woede op hom uit. Hoe durf hy aanspraak maak op haar vergifnis? Hoe durf hy haar beskuldig van arrogansie en ongebalanseerdheid? Dis hy wat 'n probleem het, en sy kan nie wág om nog 'n paar vir hom te skep nie…!
Aan haar vriende en familie se waarskuwings dat die vonke tussen haar en Justus nie nét uit wraak en woede spat nie, steur sy haar min. Hoe kan sy ooit iets anders as afsku voel vir die man wat direk verantwoordelik was vir haar geliefde Louis se dood?
Doolhof van geluk is nog 'n eietydse liefdesverhaal propvol intrige, wraak en bittersoet romanse deur Ilse Steyn. Dié skryfster van onder meer Plesierpaleis is getroud, het tweelingseuns en woon op Stellenbosch.
Boeke volgens jaar van uitgawe:
1982 - Leer my van die liefde, - boek geskryf deur Ilse Steyn - Ilse Steyn se eerste liefdesverhaal
1983 - Die mense van La Mer, - boek geskryf deur Ilse Steyn
1983 - 'n Rissie op sending, - boek geskryf deur Ilse Steyn
1984 - Harte met geheime, - boek geskryf deur Ilse Steyn
1985 - Die soeter wraak, - boek geskryf deur Ilse Steyn(Ou-Kaapse verhaal / Historiese roman)
1986 - Aandele van die liefde, - boek geskryf deur Ilse Steyn
1986 - Afspraak met Cupido, - boek geskryf deur Ilse Steyn
1988 - Arend en sy bokkie, - boek geskryf deur Ilse Steyn
1986 - 'n Laspos aan die Kaap, - boek geskryf deur Ilse Steyn (Ou-Kaapse verhaal / Historiese roman)